C 157/10
RO
Jurnalul Oficial al Uniunii Europene
3.5.2023
42. îndeamnă viitoarea Președinție spaniolă să organizeze o dezbatere la nivel înalt privind impulsul necesar la nivelul UE pentru punerea în aplicare la timp a ODD.
Această dezbatere ar trebui să se desfășoare la nivel ministerial, în cadrul Consiliului Afaceri Generale, și să transmită un semnal clar Comisiei Europene cu privire la importanța ODD; Provocări și căi de urmat
43. subliniază necesitatea unor legături mai solide între ODD și PNRR, întrucât finanțarea este principalul obstacol pentru 47 % dintre orașe și regiuni în punerea în aplicare a ODD (7), iar statele membre dispun încă de 225 de miliarde EUR din cadrul MRR; 44. încurajează, de asemenea, toate nivelurile de guvernare să integreze ODD în bugetul lor și în instrumentele lor financiare pentru a aborda deficitul de finanțare; 45. subliniază importanța sprijinului UE pentru dezvoltarea activităților de formare și de consolidare a capacităților, întrucât capacitatea, atât în ceea ce privește competențele, cât și personalul, reprezintă o provocare pentru 44 % dintre orașe și regiuni (8); 46.
invită întreprinderile mici și mijlocii (IMM-uri) să elaboreze și să pună în aplicare strategii de durabilitate în interiorul lor, deoarece doar 24 % au în prezent planuri concrete de reducere a amprentei lor de carbon (9); subliniază necesitatea de a sprijini IMM-urile în acest proces și de a intensifica măsurile relevante la nivel european, național, regional și local; 47.
solicită o coordonare mai bună și mai structurată între nivelurile de guvernare, în care UE să conducă prin puterea exemplului, printre altele printr-o guvernanță mai incluzivă a semestrului european și un dialog structurat cu părțile interesate cu privire la ODD; 48. solicită ca instituțiile UE să adopte o poziție de lider mai puternică în comunicarea privind ODD.
Nu toate părțile interesate sunt familiarizate cu cadrul, iar prioritizarea ODD la nivelul UE și la nivel național ar putea contribui la consolidarea angajamentului politic la toate nivelurile și la creșterea gradului de sensibilizare cu privire la ODD pe teren; 49. recomandă, pe baza recomandărilor OCDE, utilizarea ODD pentru a acorda prioritate punerii în aplicare a Pilonului european al drepturilor sociale, consolidării serviciilor sociale și comunitare pentru grupurile dezavantajate din punct de vedere social și pentru a stimula decarbonizarea clădirilor, pentru a extinde infrastructura sustenabilă pentru bicicliști, pietoni și vehicule electrice și pentru a consolida participarea părților interesate la localizarea ODD în vederea redresării; 50. consideră că, în completarea taxonomiei verzi, ca o contribuție la punerea în aplicare a Pactului verde, Comisia ar trebui să prezinte de urgență o propunere de instituire a unei taxonomii sociale.
Fără o taxonomie socială, investitorii și întreprinderile nu dispun de orientări clare cu privire la ceea ce trebuie înțeles ca fiind „eligibil din punct de vedere social”.
Acest lucru îngreunează finanțarea activităților motivate social în domeniul asistenței medicale, al locuințelor sociale și al serviciilor sociale, precum și în alte domenii. 51.
propune ca instituțiile UE și statele membre să sprijine și să finanțeze lansarea de inițiative de formare și educație pentru a promova consolidarea capacităților entităților publice și ale organizațiilor private în elaborarea și punerea în aplicare a rapoartelor și a planurilor strategice privind ODD; 52. subliniază că educația este un drept fundamental, indiferent de posibilitățile financiare, și sugerează, de asemenea, nivelurilor de guvernare responsabile cu educația că ar putea fi introduse mai multe concepte de dezvoltare durabilă în programele de învățământ, de la nivelul de grădiniță până la cel universitar; 53. propune lansarea unei campanii de comunicare interinstituționale a UE care să coreleze în mod clar îndeplinirea ODD cu îmbunătățirea calității vieții cetățenilor în toate teritoriile;
(7) (8) (9)
OCDE (2022) The Sustainable Development Goals as a framework for COVID-19 recovery in cities and regions (Obiectivele de dezvoltare durabilă drept cadru pentru redresarea în urma pandemiei de COVID-19 în orașe și regiuni), OECD Regional Development Papers, nr.
26, OECD Publishing, Paris.
OCDE (2022) The Sustainable Development Goals as a framework for COVID-19 recovery in cities and regions (Obiectivele de dezvoltare durabilă drept cadru pentru redresarea în urma pandemiei de COVID-19 în orașe și regiuni), OECD Regional Development Papers, nr.
26, OECD Publishing, Paris.
Comisia Europeană, 2022: Eurobarometru: IMM-urile din UE care lucrează în direcția sustenabilității: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_en